《题严因崇报禅寺》
宋代·赵师龙

寻幽访古到岩前，仰视云霞接梵天。
六代兴王那复在，千身化佛尚依然。
老松俗作苍龙去，怪石常如猛虎眠。
已觉尘劳变清净，何当筑室向危巅。

作者简介：赵师龙（一一四三～一一九三），字舜臣，馀姚（今属浙江）人。高宗绍兴三十年（一一六○）取应，监潭州南岳庙。孝宗隆兴二年（一一六四）进士，监建康粮料院。历知武进县，邵武军，真州、温洲、婺州。光宗绍熙四年卒，年五十一。有《博古摘华》三十卷，已佚。事见《攻愧集》卷一○二《知婺州赵公墓志铭》。